Diari Oficial de la Generalitat Valenciana


Sumari del DOGV 4023, del 18-06-2001 (2001/5783)

Informació pública del programa d'actuació integrada, amb el pla parcial de desenvolupament (sector 1-Sargento) i document d'homologació modificativa per a la regularització dels terrenys integrats dins del SUNP-4, sectors 1, 2 i 3 (Sargento-Barxell).
-----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4023

Data del DOGV
:   18-06-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/5783


Organisme emissor
:   Ajuntament d'Alcoi

Tipus de document
:   Anunci

Informació pública del programa d'actuació integrada, amb el pla parcial de desenvolupament (sector 1-Sargento) i document d'homologació modificativa per a la regularització dels terrenys integrats dins del SUNP-4, sectors 1, 2 i 3 (Sargento-Barxell). [2001/F5783]
  
En compliment del que disposa l'article 46.3 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, es fa saber que el Ple d'aquest ajuntament, en la sessió del dia 25 de maig de 2001, va acordar:
  
Primer
  
Sotmetre a informació pública, mitjançant edicte publicat en un diari d'informació general editat a la Comunitat Valenciana i posterior o simultàniament en el Diari Oficial de la Generalitat Valenciana, per un termini de 20 dies, a comptar des de l'última publicació de l'edicte, el programa d'actuació integrada, amb el pla parcial de desenvolupament (sector 1-Sargento) i document d'homologació modificativa per a la regularització dels terrenys integrats dins del SUNP-4, sectors 1, 2 i 3 (Sargento-Barxell).
  
L'estudi d'impacte ambiental ha estat sotmés a informació pública, mitjançant anunci publicat en el Diari Oficial de la Generalitat Valenciana número 3.989, de 30 d'abril de 2001, per un termini de 30 dies.
  
Segon
  
La informació pública inclou la documentació que integra l'alternativa tècnica del programa d'actuació integrada, amb el pla parcial de desenvolupament (sector-1) i document d'homologació modificativa per a la regularització dels terrenys integrats dins del SUNP-4, sectors 1, 2 i 3 (Sargento-Barxell), tot advertint la possibilitat de formular al·legacions, proposicions juridicoeconòmiques en competència i alternatives tècniques.
  
La informació pública té caràcter de concurs públic simultani per a la selecció de l'urbanitzador i s'hi podran presentar alternatives tècniques que tinguen la finalitat de competir amb l'exposada al públic i al·legacions durant aquest termini.
  
Pel que fa a les proposicions juridicoeconòmiques per a executar qualsevol de les alternatives, hauran de presentar-se, necessàriament en una plica tancada, dins del termini dels cinc dies següents a la finalització del termini anterior. L'acte d'obertura de pliques es realitzarà el dia següent hàbil a l'acabament del termini de presentació, d'acord amb el que disposa l'article 46 de la Llei 6/1994, de 15 de novembre, Reguladora de l'Activitat Urbanística.
  
Tercer
  
Durant el període d'informació pública es podran formular les al·legacions que convinguen als drets dels particulars i es podrà consultar el programa al Departament d'Urbanisme d'aquest ajuntament, de 09.00 a 14.00 hores, els dies hàbils d'oficina.
  
Quart
  
Trametre un avís d'aquest acord, abans de la seua publicació, als qui consten al Cadastre com a titulars de drets afectats per la tramitació del programa.